Kedves Vendégeink!

Szeretnénk tájékoztatni Titeket, hogy figyelembe véve az újonnan bejelentett kormányzati intézkedéseket, stúdiónk szabályzata a következőképpen módosul. Számunkra elsődleges, hogy biztonságos és kényelmes edzést tudjuk nyújtani számotokra ezért kérünk mindenkit, hogy az alábbi intézkedéseket kivétel nélkül tartsa be:

* Gyerekóráinkat határozatlan időre felfüggesztjük
* Betegen illetve legyengült állapotban kérünk Titeket, hogy ne gyertek edzésre. Köhögés, orrfolyás, torokfájás esetén kérjük ne látogassátok a Stúdiót! Legyetek tekintettel másokra és vegyétek figyelembe, hogy ami nektek csak egy kis megfázás, az lehet másnak egy súlyosabb betegség, ezért szépen kérünk mindenkit, hogy legyen tudatos. Amennyiben valaki betegen vesz részt az órán úgy az edzőknek illetve a recepciósnak jogában áll Őt haza tanácsolni.
* Ha az elmúlt 4 hétben külföldön jártatok illetve most érkeztetek onnan haza, akkor kérjük, hogy ne látogassátok a studio óráit 14 napig! Természetesen a bérleteket arányosan meghosszabbítjuk, csak jeleznetek kell (studio@akropoleisz.hu).
* A stúdióba lépés után a recepción mindenkinek kötelező a kézfertőtlenítés! Aki ezt elmulasztja illetve nem működik együtt, az nem vehet részt az órákon!
* Az emeleti mosdóban automata működtetésű (érzékelő szenzoros) szappanadagoló működik, melynek használata szintén kötelező a belépést követő kézfertőtlenítés ellenére is!
* Továbbra is fokozottan figyeljetek arra, hogy a rúdtánc órákon saját törölközőt vegyetek magatoknak, amit más ne használjon! Használat után dobjátok őket célirányosan a szennyestartóba!
* Amennyiben zsebkendőt használtok úgy ne tegyétek azt le a földre, ablakba, radiátorra stb, hanem azonnal dobjátok a szemetesbe és utána fertőtlenítsétek a kezeteket!
* A rudak törlését szintén fertőtlenítő folyadékkal végezzük, ezért kérünk Titeket, hogy ügyeljetek rá, hogy az a szemetekbe, szátokba ne kerüljön!
* A használt törölközőket magas hőfokon, többféle fertőtlenítővel mossuk, hetente több alkalommal.
* A teremben hagyott palackok, kulacsok, shakerek stb NEM kerülnek megőrzésre hanem automatikusan a nap végi szemetelésbe mennek, ezért kérünk Titeket, hogy mindig ügyeljetek a holmitokra! Nézzetek körül mielőtt elhagyjátok a termet!
* Nap végén a poszívózáson túl, fertőtlenítő felmosást végzünk illetve a felületeket (kilincs, korlát, asztal, stb) is naponta többször fertőtlenítjük.
* Minden óra után szellőztetés történik így aki tudja magáról, hogy fázós, az legyen kedves melegebb holmit is hozni magával a terembe.
* A szolgáltatás esetleges szüneteltetése esetén, várhatóan online edzéseken tudtok majd résztvenni a nem szeres edzések esetén (nyújtás, erősítés, twerk). Azon vendégeink akiknek van otthon szükséges felszerelés (rúd, karika, silk) szeres órákra is igényt tarthatnak online platformokon.

A fenti szabályok megszegése esetén a studio személyzete megtagadhatja a belépést az órákra. Természetesen ha úgy döntötök, hogy most egy ideig nem látogatjátok óráinkat, a bérleteiteket arányosan meghosszabbítjuk. Ez ügyben emailben (studio@akropoleisz.hu) tudtok minket keresni.

A kialakult helyzetre való tekintettel kérjük, hogy fokozottan figyeljetek oda egymásra és tartsátok be a fenti szabályokat. Újabb bejelentésig a stúdió a megszokott ütemben folytatja tevékenységét. A változásokért, kérjük, hogy kövessétek facebook oldalunkat!

Együttműködéseteket és megértéseteket köszönjük!